  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 52/11013/09.03.2023

R E F E R A T   D E   A P R O B A R E 
privind acordarea unui mandat special reprezentantului Municipiul Brad  în Adunarea Generală  a  Asociației de Dezvoltare Intercomunitară
 ”AQUA PREST HUNEDOARA” 


	Asociația de Dezvoltare Intercomunitară ”AQUA PREST HUNEDOARA” este înființată conform Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și a statutului aprobate de Adunarea Generală a asociaților precum și a statutului-cadru ale asociațiilor de dezvoltare intercomunitară cu obiect de activitate serviciile de utilități publice.
           Conform Contractului de delegare a gestiunii serviciilor publice de alimentare cu apă și canalizare nr. 5400/05.05.2009 și 223/05.05.2009, Asociația de Dezvoltare Intercomunitară ”AQUA PREST HUNEDOARA” are relații contractuale cu Operatorul Regional S.C. APA PROD S.A. DEVA.
            Prin adresa Asociației de Dezvoltare Intercomunitară ”AQUA PREST HUNEDOARA”, înregistrată la Primăria Municipiului Brad sub nr. 20800/06.03.2023,      s-a solicitat acordarea unui mandat special reprezentantului Municipiul Brad  în Adunarea Generală a  Asociației pentru a aproba documentele care fac obiectul ordinii de zi a ședinței A.G.A., precum și mandatarea președintelui Asociației de Dezvoltare Intercomunitară  ”AQUA PREST HUNEDOARA” pentru semnarea acestora.
	Documentele pentru care se solicită aprobarea votului pentru/împotrivă sunt următoarele:
            - 1.1.1. Aprobarea actelor adiționale nr. 12 și nr. 13 la Contractul de delegare a gestiunii serviciilor publice de alimentare cu apă și de canalizare a localităților aflate în aria de operare a S.C. APA PROD S.A. Deva;
                   1.2. Aprobarea modificării Regulamentului serviciului public de alimentare cu apă și de canalizare a localităților aflate în aria de operare a S.C. APA PROD S.A. Deva;
             - 2.	Avizarea Regulamentului de organizare și funcționare al S.C. APA PROD S.A. Deva.
             - 3.	Diverse.
Modificarea Regulamentului serviciului public de alimentare cu apă și de canalizare a localităților aflate în aria de operare a S.C. APA PROD S.A. Deva constă în aplicarea procentului unic la nivelul întregii arii de operare pentru toți utilizatorii (atât persoane fizice, cât și agenți economici) pentru cantitatea de apa uzată preluată în rețeaua de canalizare, care se va realiza astfel:
· cantitatea de apă uzată evacuată de utilizatorii casnici, stabilită în cadrul contractului de prestare/furnizare al serviciului, reprezintă o cotă procentuala de 100% din cantitatea totală de apa rece furnizată. În cazul in care utilizatorul deversează în sistemul de canalizare și ape uzate provenite dintr-o sursa proprie, stabilirea cantității de apa deversată   se face în cota procentuală de 100% din cantitatea prelevată din aceasta sursă. Pentru     măsurarea cantității prelevată din sursa proprie, utilizatorul va monta pe baza unei documentații tehnice aprobate de operator și pe cheltuiala sa, un sistem de măsurare.
· cantitatea de apă evacuată de către celelalte categorii de utilizatori se considera a fi egală cu cantitatea de apă consumată. Fac excepție utilizatorii la care specificul activităților face ca o cantitate de apă să rămână înglobată în produsul finit, caz în care debitul de apă uzată evacuată se va stabili prin măsurarea acestuia sau pe baza unui breviar de calcul întocmit de utilizator și însușit de operator;
· utilizatorii care se alimentează din surse proprii și care evacuează apa uzată în rețeaua de canalizare vor achita contravaloarea acesteia în baza contractului încheiat cu operatorul, în care se va specifica modul de măsurare sau determinare a cantității evacuate.
În conformitate cu Regulamentul - cadru al serviciului de alimentare cu apă și canalizare aprobat prin ordinul ANRSC nr. 88/02.03.2007, ”cantitatea de apă uzată evacuată de utilizatorii casnici, stabilită în cadrul contractului de prestare/furnizare a serviciului, reprezintă o cotă procentuală, de regulă, între 80 și 100% din cantitatea totală de apă rece furnizată, prin hotărâre a autorității administrației publice locale, pe baza unui studiu de specialitate efectuat de un institut de specialitate”. 
UTCB - Facultatea de Hidrotehnică demonstrează că gradul real de restituție este de 99,97%.
Menținerea artificială a gradului de restituție de 80% va avea impact în ceea ce privește asigurarea sursei de finanțare pentru realizarea investițiilor propuse.
Prevederile potrivit cărora gradul de restituție al apei în canalizare trebuie să fie de 100% la nivelul ariei de operare al S.C. APA PROD S.A. Deva se regăsesc în Studiul de fezabilitate care este parte a Aplicației de finanțare pentru "Proiectul regional de dezvoltare a infrastructurii de apă și apă uzată din județul Hunedoara, în perioada 2014-2020", respectiv în Volumul I, următoarea capitole:
· Capitolul 1 – ”Rezumat al Studiului de fezabilitate”, capitolul 1.4 ”Analiza situației actuale și prognoze”, sub-capitolul 1.4.3. – ”Debite și încasării de ape uzate”, punctul 1.4.3.2 ,”Ipoteze si estimări de proiectare”, tabelul 1 – 23 -ipoteze și factori pentru estimarea debitului de apă uzată și încărcări;
· Cap. 7- Parametrii de proiectare, sub-capitolul 7.4 – ”Apa uzată”, punctul 7.4.1. Sistemul de canalizare, sub-capitolul 7.4.1.1. Debite de apă;
	În contextul celor de mai sus am  inițiat prezentul proiect de hotărâre prin care am propus aprobarea acordării unui mandat special reprezentantului Municipiul Brad  în Adunarea Generală a  Asociației de Dezvoltare Intercomunitară ”AQUA PREST HUNEDOARA” și-l supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile art. 16 alin. 3 lit. d și art. 21 din Statutul Asociaţiei de Dezvoltare Intercomunitară ”AQUA PREST HUNEDOARA”, ale art. 8 alin. 3 lit. k și art. 10 alin. 5 din Legea nr. 51/2006 a serviciilor comunitare de utilități publice, cu modificările și completările ulterioare, ale art.12 alin.1 lit. i și art. 35 alin. 4 din Legea nr. 241/2006 privind serviciul de alimentare cu apă și de canalizare, cu modificările și completările ulterioare, ale art. 136 alin. 2 și art. 177  din Regulamentul serviciului public de alimentare cu apă și de canalizare, aprobat prin ordinul președintelui ANRSC nr. 88/2007, ale art.129 alin. 1 lit. d, alin. 7 lit. n din O.U.G. nr. 57/2019 privind Codul administrativ cu modificările și completările ulterioare, precum și ale art. 11 alin. 4  din Legea nr. 554/2004 a contenciosului administrativ, actualizată.

